शीर्षक: BBC SPECIAL: 'हर साल बेची जाती हैं 12 हज़ार नेपाली लड़कियां'\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
रात परवान चढ़ने लगती है और इस बीच एक अन्य समूह इन डांस बारों पर पहुँचता है. 

ये लोग ख़रीदार हैं जो बार में मौजूद लड़कियों की बोली लगाते हैं. सौदा तय हो जाता है और ये महफ़िल सुबह तक ऐसे ही चलती रहती है. 

इसके बाद ये लड़कियां बड़े-बड़े शहरों में मौजूद डांस बार में ले जाई जाती हैं. 

नेपाल के लिए लड़कियों की तस्करी कोई नई समस्या नहीं है.  

2015 में आए विनाशकारी भूकंप के बाद लड़कियों की तस्करी में अचानक देखी जा रही बढ़ोतरी ने नेपाल सरकार और नेपाल पुलिस की चिंता बढ़ा दी है. 

नेपाल पुलिस के प्रवक्ता मनोज नेऊपाने ने बीबीसी से बातचीत में कहा, "समस्या कितनी बड़ी है इसका अंदाज़ा इसी बात से लगाया जा सकता है कि इस साल नवंबर महीने तक नेपाल पुलिस ने 2,700 से भी ज़्यादा नेपाली लड़कियों को तस्करों और दलालों के चंगुल से छुड़वाया है."

नेपाल पुलिस के प्रवक्ता मनोज नेऊपाने

मनोज नेऊपाने कहते हैं, "मानव तस्करी का ये जाल बहुत बड़ा है और इसके तार यहाँ से लेकर भारत और विदेशों तक फैले हुए हैं. मानव तस्करी की बढ़ती घटनाओं को देखते हुए नेपाल पुलिस में हमने एक विशेष प्रकोष्ठ बनाया है. हमें सफ़लता मिल रही है. मगर उतनी नहीं."  

तस्करी रोकना नामुमकिन

एक अमरीकी संस्थान के शोध के अनुसार हर साल 12,000 नेपाली लड़कियां तस्करी का शिकार हो रही हैं. 

भारत और नेपाल की 1,751 किलोमीटर लंबी सीमा पर तस्करी को रोकना मुश्किल ही नहीं नामुमकिन है. ऐसा मानना है नेपाल-भारत की सीमा की चौकसी करने वाले सशस्त्र सीमा बल के अधिकारियों का.

उत्तर प्रदेश के गोरखपुर से लगे सोनौली बॉर्डर पर तैनात उप समादेष्टा दिलीप कुमार झा कहते हैं, "उन लड़कियों को रोकना मुश्किल है जो वयस्क हैं और अपनी मर्ज़ी से सरहद पार कर रही होती हैं. कई लड़कियां अपने सगे-सम्बन्धियों के साथ होती हैं." 

दिलीप झा बताते हैं, "हमें पता है कि ये लड़कियां तस्करी का शिकार हो सकती हैं. मगर जानते हुए भी हम कुछ नहीं कर सकते क्योंकि उनके पास दस्तावेज़ सही होते हैं और वो वयस्क होती हैं. कभी जब शक पुख़्ता होता है तो हम ऐसी लड़कियों को नेपाल पुलिस के अधिकारियों या वहाँ के सामजिक संगठनों के सुपुर्द कर देते हैं. मगर ये समस्या काफ़ी बड़ी है."

जबरन देह व्यापार में धकेली गई नेपाली औरतों की दास्तां

ग़रीबी है वजह

नेपाल के अधिकारियों और भारत के सीमा प्रहरियों का कहना है कि मानव तस्करी का सबसे बड़ा कारण है...